Ποινική ιατρική ευθύνη και ιατρικά σφάλματα ειδικού και ειδικευόμενου: Θεωρητική και νομολογιακή αντιμετώπιση
Creators: name: Κοτανίδου, Χριστίνα Λεωνίδα
Publisher: name: Aristotle University of Thessaloniki
Year: 2023
Subjects: Ποινική ιατρική ευθύνη
Ιατρικό σφάλμα
Ευθύνη ειδικού και ειδικευόμενου ιατρού
Criminal medical liability
Medical error
Specialist’s and intern’s liability

description: Η παρούσα μελέτη φιλοδοξεί μέσα από έναν γόνιμο επιστημονικό διάλογο μεταξύ θεωρίας και νομολογίας, όπως άλλωστε, προοιωνίζεται ο τίτλος της, να καταδείξει εναργώς τα κρίσιμα και αμφισβητούμενα σημεία του σημαντικότερου πεδίου τομής μεταξύ της πρακτικής εφαρμογής της ιατρικής επιστήμης και του δικαίου, που είναι αναντίρρητα, ο χώρος προσδιορισμού της ποινικής ιατρικής ευθύνης. Στη σύγχρονη πραγματικότητα, η αλματώδης πρόοδος της τεχνολογίας και η συνεχής εξέλιξη της επιστήμης και δη της ιατρικής, φέρνουν συχνά τους ιατρούς αντιμέτωπους με το νόμο, εγείροντας παράλληλα, όλο και περισσότερα νομικά ζητήματα, τα οποία καλείται να αντιμετωπίσει η θεωρία και η δικαστηριακή πρακτική, υιοθετώντας, ουκ ολίγες φορές, αντίρροπες θέσεις και απόψεις. Ως εκ τούτου, η νομική επιστήμη υποχρεούται να ακολουθεί τις τρέχουσες εξελίξεις, να δημιουργεί το εκάστοτε νομικό πλαίσιο, να θέτει τους απαιτούμενους φραγμούς, αποτελώντας συγχρόνως πολύτιμο αρωγό, αφενός του ασθενούς, αφετέρου του ιατρού, προκειμένου ο τελευταίος να είναι κατάλληλα εφοδιασμένος για την αποτελεσματική αντιμετώπιση των ενδεχόμενων νομικών κινδύνων κατά την ενάσκηση των καθηκόντων του. Στα κεφάλαια που ακολουθούν, προηγείται ένα γενικό περίγραμμα της έννοιας της ιατρικής πράξεως ως περιεχομένου της σχέσεως μεταξύ ιατρού και ασθενούς, των θεωριών που έχουν αναπτυχθεί αναφορικά με την έννοια και την ποινική αξιολόγηση αυτής, θέτοντας ουσιαστικά τον πυρήνα της προβληματικής σχετικά με την ιατρική ποινική ευθύνη. Μάλιστα, πρέπει εδώ να επισημανθεί ότι τα ζητήματα ιατρικής ευθύνης αποτελούν πρόσφορο έδαφος για την ενασχόληση εν συνεχεία και με γενικότερης σημασίας δογματικά ζητήματα του ποινικού δικαίου, όπως η διάκριση εσωτερικής και εξωτερικής αμέλειας, η έννοια και τα κριτήρια εξειδίκευσης του ιατρικού σφάλματος, η αμέλεια συνιστάμενη σε παράλειψη, η ανάγκη συνδρομής της ιδιαίτερης νομικής υποχρέωσης, το καθήκον επιμέλειας του ιατρού άμεσα συναρτώμενο με το ζήτημα των «αυξημένων προσόντων» και εξιδιασμένων γνώσεών του, με παράλληλη νομολογιακή επισκόπηση. Στα δύο τελευταία κεφάλαια αναλύεται ειδικότερα, η ποινική ευθύνη ειδικού και ειδικευόμενου ιατρού, ενώ οι αναπτύξεις ολοκληρώνονται με το ζήτημα των πεδίων αρμοδιοτήτων και της συγκλίνουσας δράσης περισσοτέρων ιατρών, είτε της ίδιας ή διαφορετικής ειδικότητας, είτε σε επίπεδο ιεραρχικής σχέσεως των ως άνω προσώπων, όπου ανακύπτει το δυσχερές πρόβλημα εντοπισμού της εξωτερικά αμελούς συμπεριφοράς, αλλά και της οριοθέτησης της ποινικής ευθύνης καθενός από τα εμπλεκόμενα πρόσωπα.
description: The present study, through a fruitful scientific dialogue between theory and case law, as its title foreshadows, aspires to actively demonstrate the critical and controversial points of the most important intersection field between the practical application of medical science and law, which undeniably is, the area of determining any criminal medical liability. In modern reality, the rapid evolution of technology and the continuous development of science, especially that of medicine, often bring doctors face to face with the law, increasingly raising, at the same time, more legal issues, which must be addressed by theory and court practice, adopting, more often than not, dissenting opinions and opposite sides. Therefore, legal science is obliged to follow the current developments, create the respective legal framework, set the required boundaries, while being at the same time a valuable aid, on one hand, to the patient, and on the other hand, to the doctor, in order for the latter to be properly equipped for the effective handling of potential legal risks when exercising his duties. In the chapters that follow, there is a general outline of the concept of the medical act as the content of the relationship between doctor and patient, the theories that have been developed regarding the concept and its criminal assessment, essentially setting the core of the issue regarding medical criminal liability. In fact, it should be pointed out here that the issues of medical liability are fertile grounds for subsequently dealing with doctrinal issues of more general importance in criminal law, such as the distinction between internal and external negligence, the concept and specialization criteria of medical error, the negligence constituted in omission, the need to assist the special legal obligation, the doctor's duty of care directly related to the issue of his "increased qualifications" and specialized knowledge, with a parallel jurisprudential overview. In the last two chapters, the criminal responsibility of a specialist doctor and an intern is analyzed in particular, while the developments are completed with the matter of the areas of competence and the convergent action of several doctors, either of the same or different specialty, or at the level of the hierarchical relationship of the aforementioned persons, where the difficult issue of identifying externally negligent behavior, but also of delimiting the criminal liability of each of the persons involved, arises.